Umar aš-Šaríf

Umar aš-Šaríf alebo Omar (El-)Sharif (-anglický prepis) (arab. písmom: عمر الشريـف- prepis do spis. arabčiny Umar aš-Šaríf, egyptská výslovnosť: [omar iššäríf, namiesto iš môže byť eš, namiesto ä môže byť e al. i]; * 10. apríl 1932, Alexandria, Egypt – † 10. júl 2015, Káhira) bol egyptský herec sýrsko-libanonského pôvodu, držiteľ troch Zlatých glóbusov a jednej nominácie na Oscara.

Jeho rodné meno bolo Míšíl Dímitrí Šalhúb (arab. písmom:  ميشيل ديمتري شلهوب – prepis do spis. arabčiny Míšíl Dímitrí Šalhúb, egyptská výslovnosť [míšíl dímitri šälhúb]; v jednom z možných prepisov do francúzštiny: Michel Demitri Chalhoub – franc. výslovnosť [mišel dmitri šal(h)úb]; v jednom z možných prepisov do angličtiny: Michael Demitri Shalhoub).

 Život 
Pochádzal zo sýrsko-libanonskej rodiny, jeho otec bol bohatý obchodník s drevom. Svoje detstvo a mladosť strávil v hlavnom meste Egypta v Káhire. Na káhirskej a alexandrijskej anglickej univerzite študoval matematiku a fyziku, neskôr tri roky pracoval v otcovej drevárskej firme, až potom sa rozhodol pre povolanie herca.

Vo filme začínal v roku 1953 vo svojich 21 rokoch a veľmi skoro sa stal hlavným hrdinom rôznych dobrodružných filmov. V roku 1954 sa pri filmovaní zamiloval do egyptskej herečky Faten Hamamaovej, konvertoval na islam, oženil sa s ňou a prijal arabské meno 'Umar al-Sharif. V manželstve sa im narodil syn Tarik. Manželia žili od roku 1968 odlúčene a v roku 1974 sa rozviedli. Spolu hrali v niekoľkých romantických filmoch.

Na začiatku 60. rokov 20. storočia získal celosvetovú známosť a popularitu filmom Lawrence z Arábie, kde hral šejka Ali Ibn El-Khariša, za túto rolu bol následne nominovaný na Oscara. Ďalšími svetoznámymi snímkami sa stali napr. filmy Doktor Živago (postava Jurij Andrejevič Živago) alebo rola v muzikáli Funny Girl, kde si zahral manžela Barbry Streisandovej.

Ako herec sa vyznačoval veľmi príťažlivým vzhľadom, vysokou osobnou charizmou, oplývajúcim veľkým šarmom i temperamentom. Medzi jeho veľké záľuby patril bridž.

 Filmografia 

 Televízia 
 1973 – La Isla misteriosa y el capitán Nemo
 1984 – Vzdialené vrcholky hôr (The Far Pavilions)
 1986 – Peter the Great
 1986 – Anastázia: Annino tajomstvo (Anastasia: The Mystery of Anna)
 1991 – Spomienky na polnoc (Memories of Midnight)
 1992 – Mrs. 'Arris Goes to Paris
 1995 – Catherine the Great
 1996 – Gulliverove cesty (Gulliver's Travels)
 2001 – Shaka Zulu: The Citadel
 2005 – Svätý Peter (Imperium: Saint Peter)
 2006 – Desať božích prikázaní (The Ten Commandments)
 2007 – Hanan W Haneen
 2008 – Posledný templár (The Last Templar)

 Referencie 

 Iné projekty 

 Externé odkazy 


 365dni.cz: Omar Sharif

 Zdroj 

Kategória:Egyptskí herci
Kategória:Držitelia Césara za najlepšieho herca v hlavnej úlohe
Kategória:Držitelia ceny Zlatý glóbus za najlepší mužský herecký výkon (dráma)
Kategória:Držitelia ceny Zlatý glóbus za najlepší mužský herecký výkon vo vedľajšej úlohe
Kategória:Úmrtia na infarkt myokardu
Kategória:Osobnosti z Alexandrie